God werk nie altyd vinnig nie, maar Hy werk wel skielikdeur Roland Gaspar - Christian Motivations
God werk nie altyd vinnig nie, maar Hy werk wel skielikdeur Roland Gaspar
Een van die mees interessante dinge oor God is, dat Hy bestaan buite tyd. Hy is nie gebonde aan die liniêre vordering van een oomblik na 'n ander nie. Hy hoef ook nie te wag dat vandag voltooi voordat Hy môre kan sien nie.
As jy tyd as 'n reguit lyn in die middel van 'n straat voorstel, ervaar ons dit soos 'n persoon wat een tree op 'n slag neem, sonder om te weet wat om die volgende hoek lê en wag. Net so kan ons God voorstel as "iemand in 'n helicopter", ver bo die persoon, van waar Hy 'n paar stadsblokke met 'n vinnige blik kan sien. Indien Hy in kontak sou wees met die persoon sou Hy die voetgangers direk kon waarsku teen die koms van hindernisse langs die pad.
In dieselfde wyse is God bewus van jou lewe in een "oogwink". Jesus se woorde is opgeteken in Markus 11:24, "... Alles wat jy in die gebed vra, glo dat jy dit alreeds ontvang het, en jy sal."
God werk buite die raamwerk van tyd soos wat ons dit ken. Hy weet wat gebeur in jou toekoms en kan gebeure in enige volgorde na Sy goeddunke reël.
Beleef jy ook tye waar jy vurig bid oor iets en God blyk om stil te bly oor die onderwerp? God se skynbare stilte is gebaseer op die feit dat hy nie bekommerd is oor die uitslag van die gebeurtenis nie. Hy het reeds daarvoor voorsien. Die beste wat jy kan doen in 'n tyd soos hierdie, is om op te hou kwel en te begin vertrou in Sy plan en doel. Die antwoord is reeds daar. Al wat jy hoef te doen, is om in te haal!